
De nipor ... ni! 


Jen la unua numero de la dua jarkolekto de “Esperanta Numismatiko”; la ĉefa terno de 2015 
estos la spesmilo- “moneroj” kaj la sur ili bazita valutosistemo. 


En ĉi enkonduko ni unuavice volas danki la membrojn kiuj reagis je niaj bondeziroj por la 
nova jaro aŭ sendis iun ajn vivsignon ( bonvolu rigardi la rubrikon “Retpoŝto”!). Ankoraŭ pli 
multe da danko al tiuj personoj kiuj libervole sendis informojn aŭ pozitive reagis je kelkaj 
redakciaj helpopetoj. 


Ni krome dankas la litovan medaliston s-ron Janis Strupulis, kiu sendis kune kun priskribo la 
kompletan aron de far li gravuritaj esperantaj medaloj. Evidente ni montros kaj priskribos 
tiujn belegajn medalojn en la sekvontaj numeroj de “Esperanta Numismatiko”. 


Rromkrome nian dankon por Marc Vanden Bempt (Esperanto 3000, Loveno/Belgio), kiu 
sukcese traserĉis sian riĉan privatan Esperanto-bibliotekon kaj trovis gravan tekston en revuo, 
kiu konfirmas la kreon de ora medalo esperantista dediĉita al la 25-jara jubileo de Esperanto 
kaj donacita al Ludoviko en 1913. 


Ankaŭ Zsofia Korody (ICH-Herzberg, Germanio) meritas nian dankon pro la kompilo kaj 
sendo de artikolo biografia pri la medalisto Peter Gotz Gŭttler. 

Fine ni kore dankas samideanon Utho Maier, kiu sendis al ni tre valorajn bildojn rilate s-ron 
Zauner, por ilustri la duan numeron de la dua jardeko. 


Kompreneble ni fervore deziras, ke en 2015 la membrokvanto kaj la nombro de leteroj al la 
redakcia centro konsiderinde kreskos. 


Ni ree petas ĉiun membron se eble varbi en 2015 almenaŭ unu novan membron. 

Ni mem celas varbi novajn membrojn dum la jubilea Universala Kongreso en Lille (Francio), 
kie ni havos standon. Ni nepre sopiras persone konatiĝi kun plejeble multaj ENA-anoj! 

MONEROJ & MEDALOJ 


Tipo C 1 - Internacia Helpa Mono 


La spesmilo- “moneroj” 



Lando: Svisio 
Jaro: 1912 
Pezo: 11 g/ 22 g 

Metalo: arĝento (11/12 arĝento; 1/12 kupro) 


Diametro(j): 30 mm/ 36 mm 
Valoro(j): 1 Spesmilo/ 2 Spesmilo 
Kvanto(j): ? / medalstampo 
Diko: 2mm/ noĉrando 


Rimarku la eksterordinaran patinon de la 1 spesmilo-monero! 

Averso: 


Montras la skribon JUBILEO DE ESPERANTO 1887-1912. Meze estas blazonŝildo kun stelo 
kaj flamoj el ujo super la blazonŝildo. Sub la ŝildo du laŭrbranĉoj krucigitaj. La valorindikoj 
montras 1 §, respektive 2S. 

Laŭ artikolo en la nederlanda numismatika revuo “Muntkoerier” (n-ro 3 de marto 1994) la 
monerfiguro (busto de Zamenhof) estus inspirita de bronza plako kun bildo de Zamenhof. 

Reverso: 

Busto de Zamenhof kaj ĉirkaŭa skribo: D-ro L.L.ZAMENHOF AŬTORO DE ESPERANTO. 
Sub la ŝultro: Holy Freres. 


Rimarko 1: 

Eldonkvantoj: nekonataj; nuntempe ĝenerale konsiderataj kiel veraj raraĵoj, ĉefe la tipo 2 
Spesmiloj. 


Rimarko 2: 

Okaze de la 25-jara ekzisto de la Unua Libro, en 1912 la svisa privata 
medalfarejo “Holy Freres” stampis arĝentajn “monerojn” de 1 
Spesmilo kaj de 2 Spesmilo. Ili estis vendataj kiel memoraĵoj, verŝajne 
jam dum la Universala Kongreso de Krakovo (1912), kaj certe dum la 
UK de Berno (1913). 

Ni certe scias ke Holy Freres stampis minimume unu oran 
ekzempleron kun valoro 50 spesmilo! Laŭ priskribo ĝi aspektis 
kiel la arĝentaj. 


Rimarko 3: 

La elpensinto de la spesmilo-monosistemo, profesoro Rene de Saussure, esperis, post venonta 
intemacia akcepto de la spesmila sistemo, stampigi ankaŭ internacian oran moneron de 10 
spesmilo. Tio ŝajne neniam realiĝis, sed ekzistas artikolo publikigita en “New York Times” de 
la 25a de aŭgusto 1913, kiu sciigis al la legantaro, ke Zamenhof ricevis oran medalon de 50 
spesmilo dum la kongreso en Krakovo: 

“Dr. Ludvig L.Zamenhof elpensinto de Esperanto, ricevis oran medalon memore de la 
dudekkvina naskiĝtago de la lingvo. ” 


H0LY FRERES 

ST-IMiER (Svislando) 


a 

> 

n 

Lm 

o 


Fabriuntoj de la monero 
1 Sm. & 2 Sm. 

1,100 ESPERANTISTS MEET. 


Twenty-three Nations Represented 
at the Berne Congress. 

BERNB, Aug. 24.—The Ninth Inter- 
natlonal Ksperanto Congrress opened here 
to-day with 1,100 delegates present, rep- 
resenting: twenty-three nations. Twelve 
American representatives of both sexes 
marched behind the American flag in the 
opening procession. 

Dr. Ludwig L. Zamenhof, Inventor of 
Esperanto, received a gold medal in 
commemoration of the twenty-lifth an- 
niversary of the language. 

Two Hurt In Central Park Runaway 

H. Di Kelikien, a dealer In antiques 
at 709 Fifth Avcnue, broke his rlght 
leg, and Theodore Raix, an instructor in 
the Central Park Drivlng Academv, 
spralned his ankle yesterday after- 
noon when the horse behind which they 
were riding up the West Drive of Cen- 
Iral Park took fright at an automobile, 
bolted. and ov«?rturned their dog cart on 
the West Lawn. 


2sc\v IJork Simcsj 

Published: August 25, 1913 
Copyright © The New York Times 


X ' 

G al ° Sebert Ieviĝis, dankis al D™ Zamenhop pro la invento de la lingvo 
kaj la faritaj servoj. Kiel dankesprimon, oni stampis specialan oran kvin- 
dekspesmilan medalon, okaze de Ia 25-jara jubiieo. La medalon li trans- 
donas al S° Schmid, kiu mem transdonas ĝin al gracia Svisino en naciaj 
vestoj; fme Ŝi oferas la medalon al nia Majstro. Sur unu flanko, ĝi 
prezentas man Majstron; sur la aliflanko estas gravurita simbola ŝildo 
surportanta stelon. Samtempe, alia Svisino malsupreniras la podion kun 
bela nacikolora kaj naciflora bukedo en la mano, kaj prezentas ĝin al la 
edzmo de ma Majstro. Ambaŭ belajn noblajn gestojn salutas longa 
ovacio : ĉiu kongresano kore kuniĝis je ambaŭ fraŭlinoj por honori kai 
ame danki la Majstran Paron. 

La Revuo Bern 1913 p. 67 (La Naŭa Kongreso) 

Rimarko 4: 



Jen vere stranga ekzemplero de la lSm- medalo, trovita en Interreto en reta butiko, kies itala 
vendisto priskribis ĝin kiel “MEDAGLIA IN METALLO GRIGIO”. Laŭ petita traduko de nia 
membro Elda Doerfler, la vorto grigio signifas “griza- kiel aluminio”. 

Mi tute ne povas klarigi la ekziston de la spesmila monero “griza”, do eble farita per 
aluminio, zinko aŭ alojo surbaze de kelkaj metaloj. Ĝi ŝajnas esti aĉaspekta kopio aŭ falsaĵo 
kun stranga grajneca surfaco. Ĉu provstampo por postaj falsaĵoj arĝentaj? 

Tamen eblas ke ĝi estas tre valora kaj unika numismatikaĵo. En tiu epoko oni unue kreis 
modelon aŭ modelojn en gipso, t.n. gipsmuldaĵojn, poste oni stampis provmedalon en galvano 
por montri ĝin al la komisiinto. Galvanaĵo estas kliŝo, reprodukita reliefe per galvanoplastiko. 
Laŭ PIV galvanizi estas “Surkovri ion per maldika tavolo da metalo helpe de elektroliza 
kontinua kurento: oni ordinare galvanizas metalajn surfacojn per zinka tavolo, tiel ŝirmante 
ilin kontraŭ rustiĝo. ” Ĉu ĉi-tiu aĉaĵo eble estis provstampaĵo de 1 Sm?! 

Karaj legantoj mi petas vin sendi al ENA viajn proprajn sugestojn aŭ klarigojn, ĉar 
provizore ĝi restas enigma objekto! 


Rimarko 5: 


La 2 Sm estis nomata “spesmiloj”. Tamen pli korekte en Esperanto estus “spesdumilo” aŭ 
“duobla spesmilo”. 

Rimarko 6: 


En diversaj artikoloj la du tipoj de Sm estas konsiderataj kiel veraj raraĵoj. Hans Jankowski 
diras, ke al li neniu ekzemplero de 2 Sm estas konata, de 1 Sm nur du: unu kiun li mem vidis 
en la Muzeo en Vieno, la alian posedus pastoro Cseh. 

Nu, kiam mi persone dum la lasta UK en Roterdamo demandis al la direktoro de la Esperanto 
Muzeo en Vieno pri ĝi, li respondis, ke en Vieno ne estas eĉ unu ekzemplero! 

Mi mem en la lastaj dek jaroj malkovris en retaj butikoj kaj ĉe privataj personoj diversajn 
ekzemplerojn de lSm (kelkdekon), sed mi konas nur unu personon, en Aŭstrio, kiu posedas 
ambaŭ monerojn. Do ŝajnas ke la 2 Sm estas eĉ multe pli rara ol la 1 Sm-monero. 



Tipo C 2- Loka Helpa Mono 

Loka Helpa Mono: 2 manĝoĵetonoj 

Laŭ PIV: ĵetono = disketo el metalo, plasto ks, aŭ skulptaĵo sur glata fono 


0 



Lando: ? (germanlingva) 

Lingvoj: Esperanto kaj la germana 
Diametro: 22 mm 
Jaro: ? 



Kvanto: minimume 190 
Pezo: 1,06 g 

Metalo: aluminio / medalstampo 
Diko: 1 mm 


Averso: 

La vorto ESPERANTO per samaltaj majuskloj (integrigitaj en la stampo). Sub ĝi la nombro 
190 ( ciferoj unuope aldonitaj post la stampado; la nulo troviĝas iome sub la nivelo de 19 kaj 
estas iome malpli granda.) Sub la ciferoj: sep reliefaj punktoj en vico probable kiel rektoŝnuro 
por la ciferoj. Perlorando. 

Reverso: 

1 MITTAGESSEN (=1 TAGMANĜO). Perlorando. 


9 


s 



Lando: ? (germanlingva) Kvanto: ? 

Lingvoj: Esperanto kaj la germana Pezo: 0,94 g 

Metalo: aluminio / medalstampo Diko: 1 mm 

Diametro: 20 mm. Okangula kun flankoj je 8 mm Jaro: ? 

Averso: 

La vorto ESPERANTO (samstila kiel sur la unua manĝoĵetono!). Sub ĝi kvinpinta 
esperantostelo. 


Reverso: 

1 Mittagessen (nur la litero M majuskle) 

! ĈIUJN KROMAJN INFORMOJN PRI TIUJ ENIGMAJ PAGILOJ 
BONVOLU SENDI AL ENA: bert.boon@skynet.be ! 


10 







MEDALISTOJ 


2. Peter Gotz Guttler (°1939) 



La en Dresdeno loĝanta artmedalisto Peter Gotz Guttler estas unu el la plej famaj medalistoj 
en Germanio. Li naskiĝis en 1939 en Greifswald, finstudis en Dresdeno kaj iĝis arkitekto. 

Jam je la komenco de la sepdekaj jaroj li preparis la fandon de medaloj. La provizora rezulto 
de lia artista laboro estas cirkaŭ 650 numismatikaĵoj kun multaj, diversaj motivoj kiel 
portretoj, homa agado, mitologaj scenoj, arkitekturo, sporto, kaj ... Esperanto! Ankaŭ eventoj 
el la historio kaj prinovjaraj medaloj estas gravaj en lia verkado. Tre gravaj por li estas la 
kunvenoj de kolektantoj kaj la jubileoj de numismatikaj asocioj. Kiel numismato li okupiĝas 
intensive pri la diversaj paŝoj en la kreativa proceso, ekde la skizo ĝis la konpletigita fando. Li 
do produktas la medalojn “per propra mano”. La preferata materialo por li estas la tielnomata 
“blankmetalo”. 

Ne mirinde ke li ricevis multajn premiojn, kiel la “Medalistan Premion” de Johann Veit Doll 
(2006). En 2009 la “Eligius-Premion” de Germana Numismatika Societo kaj la “Hilde-Broer- 
Premion” en 2011. Liaj verkoj troviĝas en diversaj publikaj kaj privataj kolektoj en Germanio 
kaj eksterlande. 

Sukcesplene li partoprenis en germanaj kaj eksterlandaj ekspozicioj. Okaze de lia 70a 
naskiĝdatreveno la “Monerkabineto de la Ŝtataj Artokolektoj” kaj la “Urba Arĥivo Dresdeno” 
honoris lin por speciala fakekspozicio. La impona katalogo “Gŭttler-Medaillen - gegossene 
Sichten und Welten” respegulas la imponan diversion de lia pli ol kvardekjara medalkreado. 

Ni jam montris kaj priskribis en la unua jarkolekto de “Esperanta Numismatiko” kvin el liaj 
medaloj, faritaj laŭ komisio de ICH (Intemacia Centro Herzberg). Ni certe ankaŭ prezentos al 
nia legantaro novajn esperantajn medalojn de Peter Gotz Gŭttler. La artisto ja senpaŭze 
aktivadas. 

Fontoj: Interreto + ICH (Zsofia Korody) 

HISTORIAJ ASPEKTOJ 
Speso kiel grundo de eŭro (1) 


A Prahistorio 

En la jaro 1991 en Maastricht 
(Nederlando) la registaroj de la tiamaj 
dekdu membroŝtatoj de “Eŭropa Ekonomia 
Komuno” esprimis la komunan deziron 
fondi “Eŭropan Union”. Unu el la ĉefaj 
celoj de EU estis la enkonduko de komuna 
monunuo. 

Tamen, tio tute ne estis nova projekto. Jam 
en la mezepoka periodo efektiviĝis 
monpaktoj, per kiuj ŝtatoj celis enkonduki 
unuforman monsistemon. 

“Latina Monunio”, en 1865 kontraktita de 
Francio, Belgio kaj Italio, estis unu el la 
plej famaj paktoj. La kunlaborantaj landoj 
interkonsentis stampi orajn, arĝentajn kaj 
kuprajn monerojn, havantaj samajn pezon, 
titron kaj formaton. Tamen, ĉiu unuopa 
lando rajtis uzi proprajn nomojn kaj monerfigurojn. Post kelka tempo Svislando kaj Grekio 
ankaŭ aliĝis al la “Latina Monunio”. 

Aliflanke, Hispanio kaj Rumanio inter si uzis samspecan monsistemon. Kvankam “Latina 
Monunio” disiĝis pro la Unua Mondmilito, nur en 1925 ĝi estis formale malfondita. 

En la supre menciitaj ekzemploj la paktoj estis oficialaj, efektivigitaj inter kelkaj laŭleĝaj 
registaroj. La historio tamen mencias ankaŭ unu privatan projekton, per kio oni provis 
enkonduki intemacian monsistemon, nome “Internacia Esperanto-Instituto”. En tiu projekto la 
Nederlanda Esperanto Centro en Hago vere ludis ŝlosilrolon. 


% AMtriko 



f 


Tiun gravan aspekton ni detale malkovros en la venonta numero, sed nun ni devas retumi al la 
19a jarcento. 



Victor Hugo 


La ideo pri komuna eŭropa monsistemo naskiĝis en la kapo kaj el la 
plumo de la mondfama franca verkisto Victor Hugo (1802-1885). Prave 
li estas konsiderata kiel la aŭtoro de la projekto por “Unuiĝintaj Ŝtatoj de 
Eŭropo (“UŜE)” kaj por komuna eŭropa monsistemo.(i.a.en letero de 
1855 al ekzilitoj, viktimoj de ŝtatrenverso de Napoleono la Illa). Li 
propagandis por monunuo kontinentala kaj unika, kiu “... anstataŭigu kaj 
resorbu ĉiujn diversajn kaj absurdajn valutojn de hodiaŭ (...)” 

daŭrigota 


12 





TERMINARO 


Alfabeta listo(4): 

fonkampo: liberaj spacoj kaj plataj surfacoj de monero aŭ medalo 

grataĵo: mallarĝa, supraĵa sulketo per io pli-malpli pinta 

kambio: komerca valorpapero 

kolektanto: numismatoj estas foje diferencigitaj disde kolektantoj, ĉar tiuj lastaj baze ĝuas la 
simplan posedon de moneraĵoj, dum la atento de la aliaj centriĝas en la akiro de konoj pri 
tiuj. Fakte multaj numismatikistoj estas ankaŭ kolektantoj. 

konservo: stato iam post la eldono 

korodi: kemie difekti la surfacon de io 

monerfiguro: portreto sur monero (aŭ medalo) 

monunuo: la unuo cle monsistemo (ekz. La eŭro, la spesmilo, la stelo ...) 

plaketo: eta plako kun ecoj de medaloj 

randumo: dikeco de la peco, normale geometrie prilaborita. Povas ankaŭ montri skribaĵojn 
stilo: farmaniero de ĉiu figuro 
surskribaĵo: skribaĵoj eblaj sur ĉiuj fankoj 

titro: proporcio de la kvanto de multekosta metalo al la tuta pezo de la alojo 

(daŭrigota) 

EL LA GAZETARO 


Unua anonco pri la “spesmilaj moneroj” 


*^Esperantaj moneroj arĝentaj en valoro de 
1 kaj 2 Sm M faritaj okaze de laNaŭa Kongreso en 
Bern de Holy Freres, gravuristoj kaj medalistoj en 
St. Jmier (Svislando). — Haveblaj ĉc Ader & Borel 
G. m. b. H. f Esperanto-Verlag, Dresden-A. 1. 

Jen la plej lasta novajo en Esperantujo, akcep- 
tila de la Bernaj kongresanoj kun granda ĝojo. La 
moneroj estas vere artece faritaj kaj similas entute 
al naciaj moneroj. Ili distinĝiĝas de tiuj ĉi ĉefe nur 
per tio, ke — ili ne havas realan valoron kiel pagiloj; 
sed tiom pli grandan idealan valoron ili havas por ni 
esperantistoj, — Ambaŭ moneroj montras la saman 
stampon, nur iliaj grandeco kaj cifero de I' valoro 
eslas malsamaj. Sur la antaŭa flanko troviĝas bonege 
farita reliefa portreto de nia Majstro, ĉirkaŭata de 
Ia surskribo ,,Dro L. L. Zarnenhof, aŭtoro de Espe- 
ranto“. La dorsa flanko montras blazonon kun 
kvinpinta stelo, maldekstre kaj dekslre de ĝi staras 
„1 (2) Sm“, supre kaj malsupre „Jubileo de Esperanto 
1887—1912“. Kiu ankoraŭ ne posedas unu el tiuj 
ĉi metaligitaj unuoj de nia internacia monvaluto, 
ncpre havigu ĝin al si kiel memorajon al la unua 
jubileo de Esperanto kaj al la komenco de nova 
epoko de nia movado. 

Multaj germanaj gazetoj jam favore raportis pri 
la spcsmilaj moneroj. Bedaŭrinde en tiuj ĉi sciigoj 
troviĝas grava eraro: oni diras, ke la esperantistoj 
klopodas pri la efekliva cnkonduko de tiuj moneroj 
kiel internaciajn pagilojn en ĉiujn kulturŝtatojn. Tio 
estas kompreneble ne celata; tute sufiĉas, se nia 
spcsmila sistemo iam servos nur kiel internacia 
kalkulvaluto. Ika. 


E1 “Germana Esperantisto” No 9/1OA, paĝo 151,Jarkolekto 1913 

Reagoj kaj konversacioj 


28.10.2014 23:47 


RETPOŜTO 

de vi por ni! 


Kara Bert, 


Nur nun mi prenas la bultenojn - mia poŝtkesto estas superŝutita pere de mesaĝoj, ankaŭ mi 
pere de farendaĵoj... Sed mi ĝojos foliumi vian/nian bultenon! Dankon por ĝia sendo!!! 


Amike, korsalutante vin kaj vian charman edzinon 
fejfi 

Magdalena Feifiĉova 


29.10.2014 10:42 

Kara Fejfi, 

Mi dankas vin pro via afabla mesaĝo. Mi ĝojas ke la bulteno plaĉas al vi! Mi esperas ke vi 
ankaŭ ricevis la trian numeron. Antaŭ la fino de oktobro vi ricevos la 4an numeron de EA. 

Kun amikaj salutoj, 

Bert 

28.10.2014 23:51 


Kara Bert, 

Jes, ni ne renkontiĝos en Lille, tien mi ne veturos. Sed jes-ja, certe (se mia sano tion permesos 
al mi) mi venos en posta jaro al Nitra. Se ankaŭ vi venos, tie ni povos revidi nin denove! 

Dankon por viaj afablaj vortoj rilate al mia persono!!! 

Ing. Magdalena FEIFIĈOVA 

ESPERANTO. ESPERANTO? ESPERANTO! 

* * 

www.esperanto.sk 

www.edukado,net 

www.lernu.net 

* H< * * 

Tutcerte rni ne protestas pro via prokrasto de la respondo, vi vidas, ke ankau mi “dronas” kaj 
nur nun legas via(j)n mesaĝo(j)n... 

Dankon, ke vi akceptas min en ENA. Mi volonte legos viajn bultenojn!!! 

Amike jam duan fojon hodiaŭ 
Fejfi 

29.10.2014 10:49 

Kara Magdalena, 

Mi bedaŭras ke ni ne renkontiĝos en Lille ( vi povas legi pri tio en la lasta 2014a numero.) Tre 
verŝajne mi ne povos ĉeesti en Nitra.Domaĝe! 

Tamen ni daŭrigu la kontakton perrete.Ĉu konsentite? 

Ĉion bonan, nepre koncerne vian sanon! 

Amike kaj numismatike, 

Bert 




31.10.2014 17:24 


Tre estimata S-ro Boon 

Nur supraĵe kaj tre rapide mi “foliumis” rete la ENA-revuon, kiu estas eksterordinare riĉa je 
detalaj informoj, interesaj kaj valoraj donitaĵoj ks. Certe multon pli mi ĝuos ĝin legante 
trankvile. 

Brave! Plej probable mi partoprenos en la Lille-UK, kaj tiam certe ĉeestos la Movadan 
Foiron. Kiel jam dirite, Filatelo kaj Numismatiko povos esti tute apudaj. En la kunveno certe 
ankaŭ filatelistoj venos. 

Dankegon pro via laboro. Plej amike Elda 

Triesta Esperanto-Asocio 
www.teal906.altervista.org 
www.karstajtagoj .altervista.org 

ELF-AREK _ 

Esperanto-Ligo Filatelista 

Amika Rondo de Esperantaĵ-Kolektantoj 

www.elf-arek.wz.cz 


16 



31.10.2014 18:04 


Estimata s-rino Doerfler, kara Elda! 


Kun ĝojo mi ricevis kaj legis vian retmesaĝon. Mi deziras al vi agrablan legadon en trankvila 
etoso. 

Mi jam antaŭĝojas pro via probabla ĉeesto en Lille, kie ni kune povus reklami pri esperantaj 
niatclajoj kaj numismatikaĵoj, kio laŭ mi estas pli ol nur simpla hobio. 

Dankon krome pro viaj pozitivaj kaj kuraĝigantaj vortoj. Mi daŭrigos instigi nian 
kreskantan membraron por iel ajn kunlabori... 

Kun amikaj kaj samideanaj salutoj. 

Sincere, 

Bert 


22.01.2015 20:56 


Kara Elda, 

Kiel vi fartas? Mi esperas ke bone! 

Se mi ĝenas vin, mi pardonpetas. Tamen mi devas peti vian helpon, ĉar vi estas la nura 
persono en la rondo de miaj gekonatuloj kiu havas la italan kiel gepatran lingvon. 

Aldone al grizaspekta medalo mi trovis la jenan priskribon: MEDAGLIA IN METALLA 
GRIGIO. Kion signifas GRIGIO? Ĉu estas sinonimo por ZINKO aŭ ALUMINIO? 

Mi anticipe dankas kaj salutas vin 

amike. 

Bert (ENA) 


23.01.2015 16:46 

Kara Bert, dankon, mi fartas bone, la samon mi esperas ĉe vi. 

Nenia ĝeno! 

GRIGIO signifas: GRIZA - kiel ALUMINIO. 

Tute nedankinde, kun koraj salutoj 
via Elda 

Kara Elda, 


24.01.2015 17:33 


Dankon pro via rapida respondo. Mi ĝojas pri la traduko. Tiel mi povas kompletigi la arikolon 
pri spesmilo, kiun vi kaj la aliaj membroj povos legi post ankoraŭ kelkaj tagoj. 

Nenio nova en la filatela mondo, mi supozas. Esperas ke ĉi-jare vi trovos kelkajn (ĉu 
multajn?) kolektaĵojn el via mankolist(et)o! 

Ĝis venonta reskribo. 

Amike, 

Bert 




30.10.2014 23:26 


Kara Bert, 

Mi tre dankas la alsendon de via nova gazetnumero, 
kiu plaĉis al mi. 

Je mia granda bedauŭro mi devas konstati, ke ĝis nun mi nur konservis viajn 
retleterojn, do ne forviŝis ilin. 

Sed mi ne elŝutis la gazetonumerojn por presi papereldonon, kiun mi povas 
stoki en la biblioteka bretaro. 

Nun mi volis fari tion, sed ho ve! 

Mi tute ne povas trovi la numeron 3. 

Supozante, ke vi ankoraŭ ĝin havas, mi tre kore petas sendi ĝin, almenaŭ 
kiel pdf! 

Kore 


Utho 


31.10.2014 19:34 


Kara Utho, 

Dankon pro via mesaĝo. Evidente mi volonte havigos al vi denove la 3an numeron de la 
ENA-bulteno. 

Samtempe mi ege dankas vin pro via intenco por presi papereldonon por la 

biblioteka bretaro. 


Mi havas ankaŭ petojn: 

- Ĉu vi povus surbaze de miaj retleteroj varbi novajn membrojn por ENA? 
-Ĉu mi povus aldoni vian propran nomon al la listo de la membraro? 
Amike kaj samideane, 


Bert 

Aldono: jarkolekto 1 numero 3 


10.11.2014 9:55 


Kara Bert, 

> 

> malfrue, sed tamen kore mi dankas vian helpon. 

> 

> Mi pensas, ke la Germana Esperanto-Biblioteko Aalen jam estas membro, ĉu? 

> Kompreneble vi povas aldoni ankaŭ mian personan nomon, se vi pensas, ke 

> tio 

> havas sencon. 

> Sed mi mem ne estas kolektanto; sed mi sukcesas ricevi ion, ĝi tuj iras 

> al 

> la stoko de la biblioteko. 

> 

> Aktuale mi ricevis de mortinta bopatro la medalon Vilho Setala. 

> Ĉu jam ekzistas priskribo de ĝi? 

> Por mi ne estus facila tasko, fari la priskribon mem, ĉar ne kutimas tion 

> kiel ne-kolektanto. 

> Mi nur konas tiun ĉi: eo.wikipedia.org/wiki/Vilho_Setala 

> 

> Aliakaze vi devus indiki, kiujn aldonajn informojn oni devus kolekti (ekz. 

> mi povus fari foton ankau de la dorsa flanko). 

> 

> Kun kora saluto 

> 

> Utho Maier el Aalen 

11.11.2014 13:20 


Kara samideano Utho, 

> 

> Dankon pro via letero de la lOa. Fakte, la GEB de Aalen estas jam membro 

> ekde la komenco. 

> Mi antaŭ nelonge pensis ke vi estas kunlaboranto aŭ oficisto de GEB. 

> Malkorekte do! Aŭ ne? 

> 

> Mi tutkore bonvenigas vin kiel nova kaj 29a individua membro de ENA.. 

> Evidente via membreco havas sencon. Por ni, ĉar ni penas kreskigi la 

> membronombron kaj la interesularon en Esperantujo. Por vi, ĉar vi ŝajne 

> ne 

> estas sen intereso pri la numismatiko esperanta. Oni mem ne devas esti 

> kolektanto aŭ fakulo pri numismatiko por interesiĝi pri la historio, ĉu? 

> 

> Mi baldaŭ sendos al vi persone la kompletan lan jarkolekton de nia 

> bulteno, 

> kaj fine de januaro vi ricevos la venontan numeron.En la kvara numero de 

> 2014 vi trovos la provizore kompletan priskribon de la Setala- medalo! 

> 

> Se vi volus kunlabori en la estonteco, vi estos tute bonvena. En la 

> priskribo en la bultenoj vi trovos la elementojn kiuj estas menciindaj. 

> 

> Gratulon pro via membriĝo kaj ĝis reskribo. 

> 

> Amike, 

> 

> Bert 


11.11.2014 1:55 PM 


Kara Bert, 

> 

> dankon pro via respondo. 

> Mi estas la direktoro de la Germana Esperanto-Biblioteko. 

> Sed tio nur estas honorofico. Ni nur havas volontulojn, kiuj malŝparas la 

> liberan tempon por la bona afero. 

> Estas kiel en aliaj E-kolektoj, ke la kolekto ja havas sian gravan 

> valoron, sed la asociaj aŭ landaj membroj ne bon konscias pri tio. 

> Laŭ mia scio la nura escepto estas la Viena planlingva kolekto, kiu estas 

> propraĵo de la Aŭstra ŝtato; do ĝi havas propran buĝeton kaj profesiajn 

> bibliotekistojn, pagitajn ankaŭ de la ŝtato. 

> 

> Kore salutas 

> 

> Utho 

> 

> PS: 

> intertempe mi konas jenajn detalojn pri la medalo: 

> 

> Harri Laine priskribis ĝin tiel 

> (m.ipernity.com/#/doc/harri/4964314/in/group/59808): 

> Esperanto-Asocio de Finnlando eldonis en la jaro 1979 bronzan medalon pri 

> sia honora prezidanto, doktoro Vilho Setala. La medalon formis skulptisto 

> Heikki Varja (1918-1986). La devizo “kaj lukti fidele por lumo” estas cito 

> el la poemo “Kio pli bela” de Eino Leino. La poemon esperantigis Setala 

> kaj publikigis Malgranda Revuo en 1946. - La medalo estas solida bronzaĵo 

> kaj pezas 240 gramojn. 

> La eldonkvanto estis 500, eldondato: 12.12.1979, prezo: 120 FIM (t.e. al 

> ĉ. 20 €) 

> La fronto de la medalo montras la profilon de d-ro Vilho Setala, kaj 

> priskribas la celojn de lia vivo kaj verko per la frazo "kaj lukti fidele 

> por lumo"; la dorsa flanko montras globon kun enskribo “internacia lingvo 

> Esperanto” en Esperanto kaj la Finna lingvo. 

9.1 2015 18:24 


Kara Utho, 


Mi legis ke en la GEB troviĝas kelkaj raraj broŝuroj verkitaj de Josef 
Zauner. Ĉu ili eble ankaŭ montras foton de tiu esperantisto kaj amiko de 
Eŭropo? 

Por la venonta numero de "Esperanta Numismatiko" (ENA) mi dezirus ilustri 
artikolon per portreto de tiu engaĝiĝinto por la afero de eŭropa monunuo. 
Anticipe mi jam dankas vin pro via serĉlaboro. 

Se vi ankaŭ partoprenos en la UK Lille, mi volonte ofertos al vi "bongustan 
glason da..." por danki vin! 

Kore kaj amike, 


Bert 


19 1.2015 10:59 

Kara Bert, 

longe daŭris, ĉar mia profesio nuntempe tro okupas min. 

Bedaŭrinde: mi ne povis trovi iun bildon de Zauner. 

Mi tamen aldonas kelkajn aliajn bildojn el ties libroj, eble vi povus ion eluzi. 

Kore 

Utho 

Kara samideano Utho 


19 1 2015 20:20 


Ne vere gravas ke vi ne trovis portreton. La ilustraĵoj kiujn vi sendis 
estas ege interesaj, do sendube unu aŭ eĉ kelkajn mi uzos por ilustri la 
numeron de la fino de aprilo. 

Mi do dankas vin kore pro viaj penoj kaj rezultoj. Mi esperas ke la unua 
numero de 2015 plaĉos al vi! 

Amike, 

Bert 




31.10.2014 21:17 


Kara Bert, 

Dankon por via respondo. Pri via peto por novaj 
materialoj, mi bonvenigus la uzon de la bildoj de 
miaj ĉekoj, biletoj kaj kuponoj, kiujn mi 
menciis kiam ni unue diskutis ĉi tiun 
projekton. Mi ne scias multon pri ili (krom tio, 
kio aperis en la Enciklopedio de E en la 30-aj 
jaroj), do ni povus peti pliajn informojn de la 
legantaro - precipe tial, ke mi ne estas certa, 
ĉu kelkaj el la ĉekoj/biletoj estas postaj 
kolorkopioj anstataŭ originalaĵoj! La tri 
“temojn” ni povus uzi en tri malsamaj numeroj de 
ENA, por ne plenŝtopi unu solan numeron. 

Sincere, 

Martin 


☆☆☆☆☆☆☆☆☆☆ 

2.11.2014 21:53 


Kara Bert, 

Mi opinias ke via alvoko/projekto meritas pli grandan videblecon kaj ŝatus atentigi vin pri 
maklerejo.de kiu estas projekto de Frank Merla. Pliaj detaloj pri li estas legeblaj en vikipedio. 
Antaŭ kvin jaroj li inventis perejon por unuopaj esperantistoj, kiuj serĉas legantojn, helpon 
pri konkretaj aferoj kaj tiel plu. La plej multaj retejoj de esperantistoj ekzistas en la kredo ke 
iuj trovos kaj legos la retejojn. Mia impreso estas ke tiu sinteno havas malmultan efikon. Pli 
bone estas laŭ mi koncentriĝi je kvalifikoj kiuj komune efiku pli ol la sumo de ĝiaj eroj. Se vi 
deziras konigadon de via alvoko/projekto, skribu al info@maklerejo.de. Por akiri 
SENPAGAN anoncon en maklerejo vi ne bezonas malfermi konton, simple uzu retan 
formularon aŭ serĉi sur maklerejo lokon kie eblas indiki vian deziron. Ĉu vi deziras 
SENPAGAN anonceton pri via alvoko/projekto? Se jes, mi rekomendas difini vian anoncon 
tiel, ke unuopulo povu plenumi vian deziron. Legantoj de la maklerejo komprenu, ke temas 
pri instigoj al kunfarado. 

Sincere via, 

google.com/+HermanDeceŭninck 

8.11.2014 17:05 


Kara Herman, 

Multan dankon pro via ege interesa mesaĝo pri la neceso de plia diskonigo de nia ENA- 
projekto. Mi tute konsentas, evidente! 

Vi klare bone scias pri kio temas la projekto de Frank Merla. Tial mi afable petus vin mem uzi 
por ENA tiun rimarkindan eblecon. 

Kial mi petas vin krome? Ĉar , kiel vi scias, mi preskaŭ tute sole preparas la bultenojn de 
ENA, flanke de miaj aliaj laboroj por niaj karaj lingvo kaj kulturo... 

Se tio ne estus ebla aŭ alia kaŭzo malhelpus vin helpi min, ne estus katastrofo, ĉar iam mi 
probable trovos tempon por realigi ĝin. 

Ĉiel, mi tre dankas vin kaj pacience atendas vian respondon. 

Amike kaj samideane, 

Bert 

9.11.2014 21:02 


Kara, 

Frank petas ke la iniciatinto MEM faru la demandon. Tial mi devas sugesti fari tion vi mem. 

Naturamike, 

Herman 

3.11.2014 10:28 


Estimata Bert Boon, 

Plej koran dankon pro la alsendo de la ENA-Revuo. 

Tre volonte ni konservus, katalogus kaj bindus la revuon, por ke ni povu zorge gardi ĝin en la 
librokonservejo de la Kolekto por Planlingvoj ankaŭ por futuraj generacioj. Tial mi ŝatus 
demandi vin, ĉu vi eble povas sendi al ni ankaŭ printitan version de la ENA-revuo? 

Dankeme kaj kore, 

Bernhard Tuider 


3.11.2014 19:57 


Estimata sinjoro Tuider Bernhard, 

Dankon pro viaj mesaĝo kaj peto! 

Verŝajne vi ankoraŭ ne scias( bonvolu legi en Jarkolektol numerol), ke la membreco kaj la 
reta revuo estas tute senpagaj. Nia asocio ne havas estraron, do ankaŭ ekzistas nek kasisto, 
nek kaso, nek poŝtadreso! Do mi estas nur la iniciatinto de ENA, ne la estro aŭ prezidanto. 
Do, se mi sendus printitan version, mi devus pagi en la poŝtoficejo kiel privata persono, do el 
mia propra monujo. ENA do estas samideana rondo de numismatoj... 

Tamen, ĉiu el nia membrolisto ( sendi peton sufiĉas por esti membro!), do ankaŭ la Nacia 
Librejo Vieno, rajtas printi la revuon por la futuraj generacioj. 

Krome mi ŝuldas al vi dankon pro via laŭdenda iniciativo. 

Altestime kaj danke, 

Bert Boon 


5.11.2014 9:17 

Estimata s-ro Bert Boon, 

Koran dankon pro la informoj rilate la asocion! 

Korajn salutojn, 

Bernhard Tuider 




11.01.2015 6:13 

Kvankam mi ne estas kolektanto de numismatikaĵojn, mi ĉiam legas „Esperanta 
Numismatiko-n“ kaj miras pri la nombro da esperantistaĵoj kiuj ekzistas en la numismatika 
mondo. 

Gratulojn por via intensa serĉlaboro! 

Ivo Schenkel 

14.01.2015 20:14 


Kara Ivo, 

Mirigi la esperantaron pri la amaso de nekonataj esperantistaĵoj en la numismatika mondo 
esperanta estas unu el la ĉefaj celoj de ENA. Kion vi jam vidis, estas nur kelkaj procentoj de 
la tuta trezoro! Daŭrigu miri! 

Dankon pro viaj afablaj vortoj, kiuj estos instigo por daŭrigi la serĉlaboron. 

Amike, 

Bert 




11.01.2015 8:32 PM 


Saluton Bert, 

koran dankon pro la informo - kaj multan dankon pro via tuta laboro. 

Mi ne tre atente sekvis la informojn por manko de tempo. Eble vi scias, ĉu iu volas eldoni ion 
(medalon, moneron ktp.) okaze de la lOOa UK aŭ la 100-jariĝo de la morto de LLZ? Mi ŝatas 
fari ion, se ne volas labori paralele al aliaj kaj tute ne kontraŭ aliaj. Por la lOOa UK jam nun 
estas tro malfrua, sed por 2017 oni povus prepari ion. 

Eble vi jam havas la informon, se ne, mi verkus mallongan artikolon por ENA. Gis kiam vi 
bezonas artikolon por la venonta eldono? 

Alfred 

14.01.2015 20:43 


Saluton Alfred, 

Dankon pro viaj afablaj mesaĝo kaj propono pri skizo de monero aŭ medalo okaze de la 100- 
jariĝo de la morto de LLZ. 

Bonvulu pli detale informi pri viaj eblecoj stampi numismatikaĵojn, la eventuala prezo ktp. 
Ĉi-demando estas tute privata. 

Mi neniam akceptos prikomercajn anoncojn kaj ne rolos kiel peranto inter komercistoj kaj 
membroj. 

Se vi volas verki mallongan artikolon por la revuo, vi povos sendi ĝin ĝis la 25a de januaro 
(jarkolekto2, n-ro 1) aŭ ĝis la 25a de aprilo(jarkolektol, n-ro 2) 

Samideane via, 

Bert 

☆☆☆☆☆☆☆☆☆☆ 

